АНАЛИЗА ЕФЕКАТА

ПРЕДЛОГА ЗАКОНА О ИЗМЕНАМА И ДОПУНАМА ЗАКОНА О ОСНОВАМА СИСТЕМА ОБРАЗОВАЊА И ВАСПИТАЊА

Kључна питања за анализу постојећег стања и правилно дефинисање промене која се предлаже

1. Који показатељи се прате у области, који су разлози због којих се ови показатељи прате и које су њихове вредности?

Државна матура је активност и инструмент унапређења образовног система. Имплементација овог испита у образовни систем продужава се до школске 2027/2028. године.

Матурски испит за ученике који завршавају средње образовање и васпитање у четворогодишњем трајању закључно са школском 2027/2028. годином, обавиће се у складу са прописима који су важили до ступања на снагу овог закона.

Завод за вредновање квалитета образовања и васпитања – Центар за испите, обављаће све послове на припреми и спровођењу опште, уметничке и стручне матуре почев од школске 2028/2029. године.

Предуслов за квалитетно спровођење испита којима се завршава средње образовање и васпитање (државна матура) је обезбеђивање услова за њихово спровођење. У претходном периоду обављени су многобројни и различити послови и активности у циљу обезбеђивања услова за спровођење државне матуре: измењени су прописи из области образовања ради дефинисања послова Центра за испите при Заводу за вредновање квалитета образовања и васпитања, припремљени су задаци из предмета који се полажу на државној матури, обављени разговори са ректорима и деканима, спроведене пробе полагања државне матуре кроз којe су наставници и ученици свих средњих школа упознати са начином и процедурама спровођења државне матуре, са тестовима, све активности су представљене најширој јавности и свакодневно се ради на овим пословима. Ипак, да би државна матура била спроведена у пуном капацитету и омогућила остваривање права кандидата који приступе полагању и свих функција матурског испита (сертификациони, селекциони и евалуативни), потребно је реализовати додатне активности у наредном периоду, а најпре ојачати капацитете Центра за испите (просторне, кадровске и материјалне), на чему је досад урађено доста, али је потребно уложити и додатне напоре. Затим, да би се остварила права из Закона о средњем образовању и васпитању о упису на високошколску установу без полагања пријемног испита после положене државне матуре, неопходно је да се по Закону о високом образовању високошколске установе изјасне који се испити са опште, стручне и уметничке матуре вреднују приликом уписа на студије и који су критеријуми на основу којих се обавља класификација и избор кандидата за упис на студије. Осим тога, софтвер чија је улога да подржи све послове везане за спровођење државне матуре и упис ученика на високошколске установе, још увек је у фази развоја и повезивања са регистрима који се воде у оквиру ЈИСП-а, где се свакодневно решавају ситуације које отежавају рад софтвера. Збирке задатака чији је циљ вежба и помоћ ученицима у припреми државне матуре су још увек у припреми, а ради се и на одабиру задатака који би постигнућа ученика у средњем образовању и васпитању најрелевантније проверили. Припремају се и подзаконски акти и упутства за детаљно упознавање свих учесника о укупним процедурама и активностима у спровођењу државне матуре, кроз родитељске састанке, састанке са ученицима и обуку наставника за спровођење државне матуре. Имајући у виду све наведене разлоге, прелазни режим полагања завршног испита у средњем образовању и васпитању израђен је на основу анализе испуњености услова за спровођење завршних испита на крају средњег образовања и васпитања.

До тог тренутка ће се непрекидно обављати сви послови припреме полагања државне матуре и спровешће се и додатна пробна тестирања за ученике који ће полагати државну матуру, са припремљеним збиркама задатака и логистиком која прати спровођење државне матуре, у циљу што квалитетније припреме свих учесника.

Изменама и допунама Закона извршена је промена назива изборни програми у изборни предмети (верска настава, грађанско васпитање и други страни језик) предложена је како би се указало на њихов значај и чињеницу да исти представљају обавезне предмете, који се разликују од других обавезних предмета само у чињеници да код њих постоји могућност избора. Решење је предложено ради уједначавања назива, будући да ће уједначавањем назива у плану и програму наставе и учења, постојати само предмети (обавезни и изборни) и активности.

Изменама и допунама Закона омогућено је да наставници верске наставе заснивају радни однос на неодређено време. За пријем, односно извођење наставе наставника верске наставе као додатни услов прописује и сагласност надлежног органа традиционалне цркве или верске заједнице којој припада.

Министар на предлог органа надлежног за послове односа са црквама и верским заједницама, а по прибављеном мишљењу традиционалних цркава и верских заједница и Завода за унапређивање образовања и васпитања прописује облике стручног усавршавања, програме сталног стручног усавршавања, садржај портфолија, начин организовања и друга питања од значаја за стручно усавршавање наставника верске наставе.

Чланови Комисије за верску наставу примају накнаду за рад у висини утврђеној актом Владе.

1. Да ли се у предметној области спроводи или се спроводио документ јавне политике или пропис? Представити резултате спровођења тог документа јавне политике или прописа и образложити због чега добијени резултати нису у складу са планираним вредностима.

Стратегија развоја образовања у Републици Србији до 2020. године (СРОС 2020) поставила је темеље развоја доуниверзитетског образовања у 21. веку који се односе на повећање квалитета, обухвата, релевантности и ефикасности образовања, а ради стварања услова за лични и професионални развој сваког појединца, као и за развој друштва и државе заснованих на знању**.**

Израдом Стратегијe развоја образовања и васпитања у Републици Србији до 2030. године, у даљем тексту: СРОВРС 2030 („Службени гласник РС”, број 63/21) израђен је нови стратешки документ као свеобухватни документ јавне политике у области развоја образовања и васпитања у Републици Србији.

Када је у питању одлагање рокова полагања матуре, чињеница је да је увођење опште, стручне и уметничке матуре као завршних испита требало да подигну квалитет средњег образовања и васпитања и да служе као улаз у високо образовање како је и било планирано Стратегијом развоја образовања у Србији до 2020. године („Службени гласник РС”, број 107/12). Међутим, почетак спровођења ових испита је већ одлаган, Министарство је уз подршку Пројекта „Државна матура” направило концепт институционалног оквира за спровођење опште, стручне и уметничке матуре, што је предвиђено активношћу број 1.2.2.1 планираним Акционим планом за период од 2023. до 2026. године за спровођење Стратегије развоја образовања и васпитања у Републици Србији до 2030. године („Службени гласник РС”, број 96 од 2. новембра 2023. године). У складу са концептом одређене надлежности дате су Центру за испите при Заводу за вредновање квалитета образовања и васпитања.

Међутим, с обзиром да Центру за испите још увек нису додељена потребна буџетска средства и да постоје проблеми са софтвером неопходно је да се рок за почетак спровођења државне матуре помери за школску 2027/2028. годину. До тог тренутка ће се непрекидно обављати сви послови припреме полагања државне матуре и обавиће се и додатна пробна тестирања за ученике који ће и полагати државну матуру.

1. Да ли су уочени проблеми у области и на кога се они односе? Представити узроке и последице проблема.

Врло јасно су уочени проблеми који постоје и чије решавање је препознато као предуслов за квалитетно спровођење испита којима се завршава средње образовање и васпитање (државне матуре), у смислу да се у потпуности обезбеде услови за њихово спровођење. Наиме, да би државна матура била спроведена у пуном капацитету и омогућила остваривање права кандидата који приступе полагању и свих функција матурског испита (сертификациони, селекциони и евалуативни), потребно је реализовати додатне активности у наредном периоду, а најпре ојачати капацитете Центра за испите (просторне, кадровске и материјалне), на чему је досад урађено доста, али је потребно уложити и додатне напоре.У претходном периоду обављени су многобројни и различити послови и активности у циљу обезбеђивања услова за спровођење државне матуре: измењени су прописи из области образовања и васпитања ради дефинисања послова Центра за испите при Заводу за вредновање квалитета образовања и васпитања, припремљени су задаци из предмета који се полажу на државној матури, обављени разговори са ректорима и деканима, спроведене пробе полагања државне матуре кроз којe су наставници и ученици свих средњих школа упознати са начином и процедурама спровођења државне матуре, са тестовима, све активности су представљене најширој јавности и свакодневно се ради на овим пословима. Затим, да би се остварила права из Закона о средњем образовању и васпитању о упису на високошколску установу без полагања пријемног испита после положене државне матуре, неопходно је да се по Закону о високом образовању високошколске установе изјасне који се испити са опште, стручне и уметничке матуре вреднују приликом уписа на студије и који су критеријуми на основу којих се обавља класификација и избор кандидата за упис на студије. Истовремено уочено је и да је софтвер чија је улога да подржи све послове везане за спровођење државне матуре и упис ученика на високошколске установе, још увек у фази развоја и повезивања са регистрима који се воде у оквиру ЈИСП-а, где се свакодневно решавају ситуације које отежавају рад софтвера. Такође, збирке задатака чији је циљ вежба и помоћ ученицима у припреми државне матуре су још увек у припреми, а ради се и на одабиру задатака који би постигнућа ученика у средњем образовању и васпитању најрелевантније проверили. Припремају се и подзаконски акти и упутства за детаљно упознавање свих учесника о укупним процедурама и активностима у спровођењу државне матуре, кроз родитељске састанке, састанке са ученицима и обуку наставника за спровођење државне матуре. Имајући у виду све наведене проблеме и разлоге за немогућност спровођења ових испита на квалитетан начин и у пуном капацитету, у наредном периоду обављаће се сви послови припреме полагања државне матуре и спровешће се и додатна пробна тестирања за ученике који ће полагати државну матуру, са припремљеним збиркама задатака и логистиком која прати спровођење државне матуре, у циљу што квалитетније припреме свих учесника.

4) На које циљне групе ће утицати предложена промена? Утврдити и представити циљне групе на које ће промена имати непосредан односно посредан утицај.

5) Која промена се предлаже?

Предлогом закона мења се члану 60. став 2. тачка 6) Закона у делу садржаја Планова и програма наставе и учења основног и средњег образовања тако што се предлаже листа обавезних и изборнох предмета и активности по разредима и предлажу слободне наставне активности. Предлаже се да садржај програма наставе и учења садржи начин прилагођавања програма за образовање и васпитање на језику националне мањине уместо начина прилагођавања програма музичког и балетског образовања и васпитања, образовања и васпитања ученика са изузетним, односно посебним способностима, за образовање и васпитање на језику националне мањине и образовање одраслих јер музичке и балетске школе имају свој Програм наставе и учења и не треба им прилагођавање програма. Такође постоје посебни програми наставе и учења за ученике са изузетним/посебним способностима.

Измене закона утицаће на наставнике, стручне сараднике, као и ученике и њихове родитеље, односно законске заступнике.

Предлогом закона предложена је измена и допуна закона која се односи на услове за пријем наставника верске наставе, по предлогу традиционалних верских цркава и верских заједница а коју је радна група за израду Нацрта закона прихватила. Предложене промене се односе на сагласност надлежног органа традиционалне цркве /верске заједнице да наставник може да изводи верску наставу.

Министарство ће, као и увек информисати наведене циљне групе путем одговарајућих смерница које ће, поред осталог, бити доступне на званичним интернет странама Министарства и завода.

Кључна питања за утврђивање циљева

1. Због чега је неопходно постићи жељену промену на нивоу друштва?

Циљ предложених измена и допуна је квалитетно спровођење испита којима се завршава средње образовање и васпитање (државне матуре).

Предложене измене уређују радно – правни статус наставника верске наставе.

Предложена измена назива изборних програма у изборне предмете има за циљ указивање на њихов значај и чињеницу да исти представљају обавезне предмете, који се разликују од других обавезних предмета само у чињеници да код њих постоји могућност избора.

На основу којих показатеља учинка ће бити могуће утврдити да ли је дошло до остваривања општих односно посебних циљева?

У циљу мерења ефеката, односно евалуације резултата СРОВРС 2030, Министарство просвете у контексту Закона о планском систему и Уредбе о методологији управљањa јавним политикама, анализи ефеката јавних политика и прописа и садржају појединачних докумената јавних политика пратиће спровођења документа јавне политике и вредновање учинака, тако што ће се планиране анализе ослањати на годишње извештаје о спровођењу мера и активности, али и на праћење ефеката овог документа јавне политике. Праћење спровођења мера и активности вршиће се на основу показатеља резултата (мере), показатеља исхода (посебни циљеви) и показатеља ефеката (општи циљеви), који су наведени у СРОВРС 2030 и у Акционом плану за период 2023. до 2026. године за спровођење Стратегије развоја образовања и васпитања у Републици Србији до 2030 године, мера 1.2.2. Унапређивање система и процеса за праћење напредовање ученика кроз активност 1.2.2.6. – обезбеђивање одрживог система државне матуре, припрема и спровођење пробне матуре, континуирано унапређивање људскик капацитета за спровођење матуре. Процена остварености мера и активности, као и процена исхода и ефеката, базираће се на различитим статистичким и другим подацима Министарства и других институција у образовном систему, Републичког завода за статистику, подацима који проистичу из различитих међународних истраживања у којима учествује Република Србија, али и на подацима и анализама у оквиру студија и извештаја које ће произвести домаће и међународне институције, организације и тела.

Спроведен завршни испит је начин да се њиме мери шири спектар компетенција, нивоа и постигнућа ученика.

На основу овлашћења Влада ће донети:

– акт о висини накнаде за обављање послова члановима Комисије за верску наставу – члан 3. Предлога закона (члан 67а став 8. Закона).

На основу овлашћења Министар просвете ће донети:

– акт о стручном усавршавању, програме сталног стручног усавршавања, садржај портфолија, начин организовања и друг апитањаод значаја за стручно усавршавање наставника верске наставе на предлог органа надлежног за послове односа са црквама и верским заједницама на усаглашени предлог традиционалних цркава и верских заједница, по прибављеном мишљењу традиционалних цркава и верских заједница и Завода за унапређивање образовања и васпитања – члан 10. Предлога закона (члан 151. став 9).

Кључна питања за анализу ефеката на друштво

1. Колике трошкове и користи (материјалне и нематеријалне) ће изабрана опција проузроковати грађанима.

Предложене измене неће изазвати трошкове грађанима, а обезбедиће се квалитетно спровођење испита којима се завршава средње образовање и васпитање (државне матуре).

У Буџету Републике Србије планирана су финансијска средства у 2025. години која се односе на накнаде члановима Комисије за верску наставу у износу 3.591.000,00 динара (за девет месеци).

У 2026 и 2027 години средства ће се обезбедити у оквиру укупног нивоа расхода и издатака буџета Републике Србије, наведеног у делу III Закона о буџету Републике Србије – Извршење буџета.

1. Да ли би и на који начин изабранa опцијa утицалa на тржиште рада и запошљавање, као и на услове за рад (нпр. промене у стопама запослености, отпуштање технолошких вишкова, укинута или новоформирана радна места, постојећа права и обавезе радника, потребе за преквалификацијама или додатним обукама које намеће тржиште рада, родну равноправност, рањиве групе и облике њиховог запошљавања и слично)?

Наставници верске наставе заснивањем радног односа на неодређено време имају могућност стручног усавршавања. Облике стручног усавршавања прописаће министар. Наставник верске наставе који је у радном односу на неодређено време остварује право да буде преузет у другу установу образовања, што до сада није била могућност.

Квалитет верске наставe процењиваће просветни саветници у Министарству просвете, на основу прописа којима је уређен програм верске наставе и стручно усавршавање наставника.

8) Да ли би се реализацијом изабране опције утицало на промене у квалитету или доступности система образовања, посебно у смислу једнаког приступа услугама и правима за осетљиве групе и на који начин?

Програм наставе и учења музичког/балетског васпитања и програми наставе и учења за ученике са посебним способностима су поосебни програми који постоје уназад неколико година и није потребно прилагођавање. Предлогом закона предлаже се прилагођавање програма наставе и учења за образовање и васпитање на језику националне мањине.

Кључна питања за анализу управљачких ефеката

1. Да ли постојећа јавна управа има капацитет за спровођење изабране опције (укључујући и квалитет и квантитет расположивих капацитета) и да ли је потребно предузети одређене мере за побољшање тих капацитета?

Предлогом закона је предложено да се подзаконски акти за спровођење овог закона донесу у року од годину дана од дана ступања на снагу закона а да ће школе усагласити своју организацију и опште акте са одредбама закона у року од шест месеци од дана ступања на снагу закона.

Министарство просвете има капацитета да ову активност реализује.

1. Да ли је за реализацију изабране опције било потребно извршити реструктурирање постојећег државног органа, односно другог субјекта јавног сектора и у којем временском периоду је то потребно спровести?

Нема разлога за реструктурирање државног органа. Облике стручног усавршавања, програм стручног усавршавања наставника верске наставе прописаће министар кроз сарадњу и по предлогу органа надлежног за послове односа са црквама и верским заједницама и по прибављеном мишљењу традиционалних цркава и верских заједница и Завода за унапређивање образовања и васпитања. Консултоваће се као и до сада и Педагошки завод Војводине.

Кључна питања за анализу ризика

1. Да ли постоји још неки ризик за спровођење изабране опције?

Уколико се предложене опције усвоје, нема посебног ризика за њихово спровођење.